
ЗАХИРАМЖА
	     2025 оной февралиин 17
	
	                   № 96-р


Улаан-Үдэ хото
«2030 он хүрэтэр ба ерээдүйн 2036 он хүрэтэр Оросой Холбоото Уласай хүгжэлтын үндэһэн зорилгонууд тухай» гэһэн 2024.05.07-ной        № 309 тогтоолоор тодорхойлогдоһон «Таатай зохид ба амидаралай аюулгүй оршон» гэһэн үндэһэн зорилго туйлаха, «Амидаралай оршон хангалгын байгуулга» гэһэн үндэһэн түсэлэй бүридэлдэ ородог «Хүн зоной ажаһуудаг газарнуудта оршон хангалгын байгуулгые хүгжөөлгэ» гэһэн холбоото уласай түсэлэй харуулалтануудые ба хэмжээ ябуулгануудай дүнгүүдые бэелүүлгые хангаха талаар Буряад Уласай дэбисхэртэ «Хүн зоной ажаһуудаг газарнуудта оршон хангалгын байгуулгые хүгжөөлгэ» гэһэн нютаг можын түсэл бэелүүлхэ тухай 2024.12.16-най № 069-2024-И10074-1 дугаарай хэлсээ дүүргэхэ зорилготойгоор:
1. Буряад Уласта «Хүн зоной түбхинэн ажаһуудаг һууринуудта ажаһууха оршон байдалай шанар дээшэлүүлгэ» гэһэн харуулалтые бүридүүлхэ хубинуудые (саашадаа - харуулалтын бүридэлэй хубинууд) бэелүүлхэ талаар харюусалгатай Буряад Уласай гүйсэдхэхы засагай зургаануудай ба Буряад Уластахи нютагай өөһэдын хүтэлбэриин захиргаануудай хабсаргагдаһан нэрэ тоолбориие баталха.
2. Буряад Уласай харюусалгатай гүйсэдхэхы зургаануудта:

2.1. Оросой Холбоото Уласай Барилгын ба гэр байрын ажахын яаманай 2024.12.02-ой № 811/пр (саашадаа – Тоолон тодорхойлхо арга заабари) захиралтаар баталагдаһан «Хүн зоной түбхинэн ажаһуудаг һууринуудта ажаһууха оршон байдалай шанар дээшэлүүлгэ» гэһэн харуулалтые тоолон тодорхойлхо арга заабарида тогтоогдоһон хүдэлмэриин 5 үдэрһөө хожом бэшэ болзорто «Нютаг дэбисхэрэй хүгжэлтын жаса» гэһэн нээмэл-хуули эрхын хамжаанай оньһожоруулагдаһан мэдээсэлэй байгуулгада харуулалтые бүридүүлхэ зүйлнүүдэй тоонуудые баталха баримта саарһануудтайгаар хамта эльгээхэ. 

2.2. Буряад Уласта хүн зоной ажаһуудаг һуурин тосхон бүхэнөөр тэрэ тоодо Буряад Уласта энэ хэрэгээр һонирхоһон нютагай өөһэдын хүтэлбэриин захиргаануудтай харилсан дүнгүүдые гаргажа, шэнжэлхы тоосоонуудые бүридхэжэ, Тоолон тодорхойлхо Арга заабари соо тогтоогдоһон болзорто Буряад Уласай Эдэй засагай яаманда тушааха. Харуулалтые бүридүүлхэ зүйлнүүдые дүүргээгүй байһан ушарта тэдэниие дүүргээгүй ушар шалтагаануудые ба хэрэг байдал заһаха талаар абтаһан хэмжээнүүдые зааха.
2.3. Түшэглэхэ һуурин тосхондо харуулалтые тоолон тодорхойлхо асуудалнуудаар арга заабари ба зүбшэл үгэхэ туһаламжа Буряад Уласай нютагай өөһэдын хүтэлбэриин захиргаануудта үзүүлхэ.

3. Буряад Уласай нютагай өөһэдын хүтэлбэриин захиргаануудта зууршалха:

3.1. Буряад Уласта харуулалтые бүридүүлхэ зүйлнүүдые бэелүүлхын тула шухала хэрэгтэй хэмжээ ябуулгануудые үнгэргэлгэ эмхидхэхэ.

3.2. Буряад Уласай харюусалгатай гүрэнэй засагай гүйсэдхэхы зургаануудта харуулалтые бүридүүлхэ зүйлнүүдэй дүнгүүдые баталха баримта саарһануудтайгаар Тоолон тодорхойлхо Арга заабарида тогтоогдоһон хүдэлмэриин 10 үдэрһөө хожом бэшэ болзорто тушааха.
Харуулалтые бүридүүлхэ зүйлнүүдэй дүнгүүдэй дүүргэгдээгүй байһан ушарта тэдэнэй дүүргэгдээгүй шалтагаануудые, энэ хэрэг байдал заһаха талаар абтаһан хэмжээнүүдые зааха.
4. Буряад Уласта харюусалгата залан хүтэлбэрилэгшөөр Буряад Уласай Эдэй засагай яаманиие (Е.Н. Кочетова) томилхо.

Харюусалгата залан хүтэлбэрилэгшэ Буряад Уласай түшэглэхэ һууринуудай оршон байдалда «Гол һууринуудай оршон байдалай шанар һайжаруулга» гэһэн харуулалтаар мэдээнүүдые бүридхэхэ ба тушааха ажал залан хүтэлбэрилхэ, Буряад Уласай гол һууринууд тухай хамтын шэнжэлхы удхатай тоосоо бүридхэхэ, Тоолон тодорхойлхо Арга заабариин еһоор, тогтоогдоһон болзорто Буряад Уласай интегральна харуулалтые тоолон тодорхойлхо.
«Оросой Холбоото Уласай Засагай газарта түсэблэлгын ажал ябуулга эмхидхэхэ тухай» Оросой Холбоото Уласай Засагай газарай 2018.10.31-нэй № 1288 дугаарай тогтоолой дүримүүдтэй, «Буряад Уласай Засагай газарта түсэблэлгын ажал ябуулга эмхидхэхэ тухай» гэһэн Буряад Уласай Засагай газарай 2017.09.21-нэй № 469 тогтоолтой зохилдуулан, харюусалгата залан хүтэлбэрилэгшэ өөрынгөө ажал ябуулга бэелүүлхэ.
5. Тус захирамжа дүүргэлгын хойноһоо хиналта бэелүүлхыень Буряад Уласай Засагай газарай Түрүүлэгшын орлогшо - Буряад Уласай эдэй засагай сайд Е.Н.Кочетовто даалгаха.

6. Тус захирамжа гар табигдаһан үдэрһөө хүсэндөө орохо.

	Буряад Уласай Засагай газарай Түрүүлэгшын уялгануудые дүүргэгшэ
	В. Мухин

